قوزیی قیبریس تورک جمهوریتی‌نین باش ناظیری ارسین تاتار دوغو آغ دنیزینده هر کسین خیرینه اولا‌جاق بیر باریش  و امکداش‌لیغی‌نین، آنجاق قیبریس تورک‌لری و تورکیه-‌نین بؤلگه‌دکی حاق‌لاری‌نین قبول ائدیلمه‌سیله مومکون اولا بیله جگینی سؤیله‌دی.
تورک آژانسی قیبریس-ین (TAK) وئردیگی معلوماتا گؤره، تاتار وئردیگی یازیلی آچیقلامادا قیبریس روم ایجماسی‌نین لیدری نیکوس آناس تاسیادیس‌ین یونانیستانین تلویزیون کانالینا وئردیگی بیاناتینی قیمتلندیریب.
آناس تاسیادیس‌ین بؤلگه‌ده باش وئرن حادثه‌لری دوزگون قیمتلندیریله بیلمه‌دیگینی وورغولایان باش ناظبر تاتار "تأسف کی، قیبریس روم لیدری آوروپا بیرلیگیندن ایستیفاده ائده‌رک تورکیه ایله قیبریس تورک خالقی‌نین دوغو آرا‌لیق دنیزیندکی حاق‌لارینی غصب ائده بیله جگی خیالیندان ال چکیب، منطق یولو ایله قیبریس تورک طرفیله امکداشلیغا یاناشمیر" ایفاده‌سینی سسلندیریب.
قیبریس-دا ایکی آیری دؤولت و برابر اگمنلیک حقوق‌لارینا صاحب ایکی آیری خالق اولدوغو حقیقتینی هئچ کسین اینکار ائده بیلمه یه جگینی وورغولایان ارسین تاتار "دوغو آغ دنیزینده هر کسین خیرینه اولا‌جاق رئالیست بیر باریش و امکداش‌لیق آنجاق قیبریس تورکو و تورکیه-‌نین حاق‌لاری‌نین قبول ائدیلمه‌سیله مومکون‌دور" دئییب.
